அருத்தியள் அனைய கூற, அகத்துறு நகையின் வெள்ளைக் குருத்து எழுகின்ற நீலக் கொண்டல் உண்டாட்டம் கொண்டான், '"வருத்தம் நீங்கு அரக்கர்தம்மில் மானிடர் மணத்தல், நங்கை! பொருத்தம் அன்று" என்று, சாலப் புலமையோர் புகல்வர்' என்றான். 51 'பராவ அருஞ் சிரத்தை ஆரும் பத்தியின் பயத்தை ஓராது, 'இராவணன் தங்கை" என்றது ஏழைமைப் பாலது' என்னா, அரா-அணை அமலன் அன்னாய்! அறிவித்தேன் முன்னம்; தேவர்ப் பராவினின் நீங்கினேன், அப் பழிபடு பிறவி' என்றாள். 52